Diari Oficial de la Generalitat Valenciana


Sumari del DOGV 9371, del 29-06-2022 (2022/5618)

Informació pública de l'emissió de l'informe ambiental i territorial estratègic del Pla de reforma interior de l'àmbit parcel·la ZC-1 del Pla parcial 2/1 Ponent.
-----------------------------------------------------------------------------------------------------------------------------------------------------------------

### Dades del document

Número de DOGV
:   9371

Data del DOGV
:   29-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5618


Data del document
:   08-04-2022

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informació pública de l'emissió de l'informe ambiental i territorial estratègic del Pla de reforma interior de l'àmbit parcel·la ZC-1 del Pla parcial 2/1 Ponent. [2022/5618]  
La Comissió d'Avaluació Ambiental i Territorial Estratègica de Plans i Programes, com a òrgan ambiental i territorial municipal en virtut del Decret de l'Alcaldia núm. 1853 de data 16 de maig de 2017, i per Resolució núm. 1481/2022 de data d'abril de 2022, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de l'àmbit parcel·la ZC-1 del Pla parcial 2/1 «Ponent» del PGMO, de conformitat amb els criteris de l'annex VIII del TRLOTUP, per no tindre efectes significatius sobre el medi ambient, a fi de continuar la tramitació de l'expedient conforme a la normativa urbanística. L'informe ambiental i territorial estratègic es troba inserit en la pàgina web: www.benidorm.org.  
  
A iniciativa de la mercantil Villaviñas, SL, amb CIF núm. B-03457462 s'ha presentat en data 14 de desembre de 2021 (REGING-118483) sol·licitud d'inici de procediment d'avaluació ambiental i territorial estratègica, del Pla de reforma interior de l'àmbit parcel·la ZC-1 del Pla parcial 2/1 «Ponent» del PGMO 1990 per a dur a terme una operació de millora de la ciutat sobre sòl urbà, en parcel·la de titularitat privada identificada com a parcel·la ZC-1 inclosa en el Pla parcial 2/1 «Ponent», -adjudicat a Villaviñas, SL, com a agent urbanitzador-, mitjançant la creació d'un aprofitament terciari d'allotjament temporal que complemente l'actual aprofitament terciari comercial, incrementat el sostre terciari previ reequilibri dotacional per l'augment de l'edificabilitat atribuïda, conforme estableix l'article 67.3 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP), i l'adquisició de les plusvàlues generades conforme amb l'article 82 del TRLOTUP.  
  
Consta l'expedient de document inicial estratègic, esborrany del Pla de reforma interior, estudi d'integració paisatgística, i plànols com determinen els articles 52.1 i 2, 40 i annexos VII i VIII del TRLOTUP.  
  
Vistos els informes emesos per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 25 de gener de 2022, l'informe emés per Vielca Ingenieros, SA, adjudicatària del contracte de serveis d'assistència tècnica externa ambiental per a la redacció, tramitació i execució del planejament i les obres públiques municipals, presentat mitjançant instància de 30.12.2021 (REGING-19298), en els quals s'analitza el document inicial estratègic del Pla de reforma interior de l'àmbit parcel·la ZC-1 del Pla parcial 2/1 «Ponent» del PGMO 1990 i l'informe de la tècnica superior en assumptes jurídics d'urbanisme de 24.03.2022, de conformitat amb el que es preveu en els articles 53, 61 i concordants del TRLOTUP, i atés, d'acord amb els criteris dels annexos VII i VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, aquesta alcaldia resol:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de l'àmbit parcel·la ZC-1 del Pla parcial 2/1 «Ponent» del PGMO 1990, per no tindre efectes significatius sobre el medi ambient, conforme als criteris establits en l'annex VIII del Decret legislatiu 1/2021, de 18 de juny, del Consell pel qual s'aprova el text refós de la llei d'ordenació del territori, urbanisme i paisatge de la Comunitat Valenciana (TRLOTUP), corresponent continuar la tramitació conforme al capítol III del títol III del llibre I del TRLOTUP, o a la legislació sectorial corresponent.  
  
  
Segon  
Durant la tramitació urbanística del Pla de reforma interior s'hauran de tindre en compte les següents  
1. Es tramitarà la fase urbanística com a programa d'actuació aïllada en sòl urbà (capítol V TRLOTUP), constituint l'alternativa tècnica l'instrument de planejament.  
2. Respecte a l'article 40.5 de la LOTUP, l'estudi de viabilitat econòmica i memòria de sostenibilitat econòmica, per les característiques de l'actuació no suposaran cap càrrega econòmica per a les arques públiques, per la qual cosa s'emetrà informe de l'assistència tècnica municipal en la fase urbanística d'exposició pública i informes del PRI, analitzant-se en aquesta fase l'aplicació de l'article 82 del TRLOTUP.  
  
3. Serà vinculant, i s'incorporarà al conveni urbanístic, l'aprofitament determinat en la fase urbanística, que fixarà el nou sostre útil màxim del solar.  
4. L'avantprojecte presentat s'entén com un document de suport del document inicial estratègic (inici de la tramitació del PRI). La supervisió d'aquesta documentació no suposa l'eliminació de la sol·licitud de llicència d'obres, una vegada aprovat definitivament el PRI, en la qual s'incorporarà el compliment del projecte a la normativa urbanística d'aplicació d'aqueix moment.  
  
Tercer  
De conformitat amb el que es preveu en l'article 53.7 del TRLOTUP, contra la present resolució, per no ser un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart  
De conformitat amb el que es preveu en l'article 53.7 in fine del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Cinqué  
Notificar aquesta resolució a les persones interessades que apareguen en l'expedient ambiental d'aquesta actuació, i incloure aquesta resolució en la documentació del planejament urbanístic.  
  
Sisé  
De conformitat amb el que es preveu en l'article 53.7 in fine del TRLOTUP, publicar aquesta resolució en el Diari Oficial de la Generalitat Valenciana.  
  
Benidorm, 8 d'abril de 2022.- La regidora delegada d'Urbanisme: Lourdes Caselles Doménech.